-  Nesti momentu tamos na falda del picu Miruenu, asína que l'ascensión final ta'l cayer. Equí como suele ser vezu lo meyor ye tirar p'arriba al nuestru xeitu, y nun intentar guetar caleya  dalguna. Como conseyu lo meyor ye bordiar pela mandrecha les primeres paredes del Miruenu y ascendelu dende la so metá, pa llegar a traviés de zones bien facilines a la so cima (1137 m). Ellí na cima del Miruenu, tenemos u nes vistes acoyonantes cualesquiera seya la direción na que miremos, ya sea pa la costa (Norte), pal Picu Pienzu (Este), bien cerquina de nos, (30 minutos, de camín, cresteando a lo sumo),  pa la nuestra ruta (Oeste) na que vense dellos picos del Sueve como (orden de cerca a lloñe): Picu les Mantegues (1027 m), Picu Fontaniella (1064 m), Espina Barbú (1040) y por últimu Altu Palomeros (994 m). Hacia'l Sur tenemos la vista de los valles de Parres y Piloña enantes comentaos.